ԱՐՏԱՇԱՏ ՀԱՄԱՅՆՔԻ ՂԵԿԱՎԱՐ ԿԱՌԼԵՆ ՄԿՐՏՉՅԱՆԻ ՇՆՈՐՀԱՎՈՐԱԿԱՆ ՈՒՂԵՐՁԸ` ՄԱՅԻՍԻ 9-Ի` ՀԱՂԹԱՆԱԿԻ ԵՎ ԽԱՂԱՂՈՒԹՅԱՆ ՏՈՆԻ ԱՌԹԻՎ

Սիրելի՛ հայրենակիցներ, Արտաշատ միավորված համայնքի սիրելի՛ բնակիչներ, ջերմորեն շնորհավորում եմ բոլորիս Մայիսի 9-ի` Հաղթանակի և խաղաղության տոնի առթիվ:

Այսօր պատմությունը և հաղթանակները արժևորելու օր է:

80 տարի առաջ այս օրը հաղթական ավարտվեց Հայրենական մեծ պատերազմը, որին խորհրդային զորքերի կազմում փայլուն մասնակցություն ունեցան հազարավոր քաջ հայորդիներ՝ կերտելով այնքան սպասված մայիսյան հաղթանակը։

Նրանցից շատերն ընկան մարտերում, բայց ոչ ոք ու ոչինչ չմոռացվեց:

Հայրենական մեծ պատերազմում տարած հաղթանակը պատմական էր, այն հայ ժողովրդի համար ապրելու ու պայքարելու խորհրդանիշ դարձավ, նաև հայրենասիրության, հայրենիքի համար մարտնչելու ու կյանքի գնով անգամ հայրենի ամենի մի թիզ հողը պահելու ուղենիշ` հետագա սերունդների համար։

Այսօր մեր խոնարհումն ենք բերում ֆաշիզմի դեմ պայքարում իրենց կյանքը նվիրաբերած հերոսներին և հայրենիքի պաշտպանության համար բոլոր ժամանակներում ընկած քաջերին:

Ձեր գործը շարունակելով՝ մենք պարտավոր ենք միասնական լինել, ապրել ու արարել՝ առավել արժևորելով մեր հայրենիքը, մեր գործունեությամբ շենացնելով ու զարգացնելով մեր երկիրը:

Տոնի առթիվ առանձնահատուկ շնորհավորում եմ մարզի միակ վետերան Վարոս Ավետիսյանին, մաղթում քաջառողջություն։

Մեկ անգամ ևս շնորհավորում եմ բոլորիս մայիսյան այս հիանալի տոնի առթիվ և մաղթում եմ խաղաղ երկինք և բարօրություն մեր երկրին:

Հավերժ փառք մեր հերոսներին: